6. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ  Αριθ. Α2 οικ. 4607 της 24 Ιουλ. /1 Αυγ.  1980 (ΦΕΚ Β΄ 734) Περί αφαιρέσεως, συλλογής, συντηρήσεως και διαθέσεως ανθρωπίνων υποφύσεων. Έχοντας υπόψη τις οικείες διατάξεις των Νόμ. 821/78 και 1028/80 σχετικά με την αφαίρεση βιολογικής ουσίας ανθρωπίνης προελεύσεως. Εκτιμώντας τις επείγουσες ανάγκες θεραπείας των Παιδιών της Χώρας μας που εμφανίζουν υποφυσιογενή νανισμό. Επιδιώκοντας την πλήρη κάλυψη αυτών των αναγκών με την εξασφάλιση, σε επαρκείς ποσότητες ανθρώπινης αυξητικής ορμόνης. Αποβλέποντας στην αξιοποίηση των ελληνικών δυνατοτήτων για την παρασκευή αυξητικής ορμόνης στη Χώρα μας καθώς και στην ανάπτυξη της συναφούς επιστημονικής έρευνας στην Ελλάδα. Λαμβάνοντας υπόψη τις διεθνώς ισχύουσες προδιαγραφές για τη συλλογή, συντήρηση και μεταφορά ανθρώπινων υποφύσεων που προορίζονται για την παρασκευή αυξητικής ορμόνης. Σκοπεύοντας στο συντονισμό των συναφών ενεργειών όλων των ενεχομένων παραγόντων της ελληνικής επιστήμης και της Ελληνικής Δημόσιας Διοικήσεως. Με γνώμονα το δημόσιο συμφέρον, αποφασίζουμε: 1.Για την αφαίρεση, συλλογή, μεταφορά, συντήρηση και διάθεση υποφύσεων ισχύουν, αμέσως μετά τη δημοσίευση της αποφάσεως αυτής οι παρακάτω διατάξεις και προδιαγραφές: α)Πότε επιτρέπεται η αφαίρεση υποφύσεως. Η αφαίρεση υποφύσεως από πτώμα επιτρέπεται πάντοτε. Υπόκειται όμως στους αμέσως επόμενους περιορισμούς : Περιορισμού (1) Δεν επιτρέπεται η αφαίρεση υποφύσεως αν είναι, καθ’ οιονδήποτε τρόπο, γνωστό ότι προ του θανάτου δεν συμφωνούσε μ’ αυτή την αφαίρεση ο δότης. (2)Όταν κάποια Εισαγγελική, ανακριτική ή αστυνομική αρχή έχει παραγγείλει νεκροψία. Τότε χρειάζεται έγγραφη άδεια ιατροδικαστή για να αφαιρεθεί η υπόφυση. β)Ποιος διεξάγει την αφαίρεση υποφύσεως. Την αφαίρεση υποφύσεως διεξάγει παθολογοανατόμος ή ιατροδικαστής. (Αντί για τις σελ. 256,261-256,266(α) Σελ. 256,261(α) Τεύχος 1307 Σελ. 95 Μεταμόσχευση Βιολογικών Ουσιών 34.Β.π.6 γ)Που διεξάγεται η αφαίρεση υποφύσεως. Η αφαίρεση υποφύσεως διεξάγεται: Στα Παθολογοανατομικά Εργαστήρια των Ιατρικών Σχολών της Χώρας. Στα Κρατικά Νοσοκομεία που διαθέτουν Παθολογοανατόμο. Στα Νεκροτομεία όπου γίνονται νεκροτομές και νεκροψίες μετά από παραγγελία εισαγγελικής ή ανακριτικής αρχής (στην περίπτωση αυτή η υπόφυση αφαιρείται από ιατροδικαστή). δ)Που συγκεντρώνονται οι υποφύσεις: Από τα Κρατικά Νοσοκομεία μείζονος περιοχής πρωτευούσης στο Παθολογοανατομικό εργαστήριο της Ιατρικής Σχολής Πανεπιστημίου Αθηνών. Από τα Κρατικά Νοσοκομεία Θεσσαλονίκης στο αντίστοιχο εργαστήριο της εκεί Ιατρικής Σχολής. ε)Πώς κατανέμονται οι υποφύσεις. Οι υποφύσεις διατίθενται για εξασφάλιση αυξητικής ορμόνης από οίκους του εξωτερικού, για παρασκευή αυξητικής ορμόνης στην Ελλάδα και για βασική βιοϊατρική έρευνα κατά ποσοστά οριζόμενα εκάστοτε με αποφάσεις του Γενικού Διευθυντή Υγιεινής του Υπουργείου Κοινωνικών Υπηρεσιών. ς)Ποιες επιστημονικές και τεχνικές προδιαγραφές διέπουν την αφαίρεση-συλλογή-συντήρηση και μεταφορά υποφύσεων. Αφαιρείται ολόκληρος ο αδένας της υποφύσεως. Η αφαίρεση γίνεται εντός 72 ωρών μετά το θάνατο, υπό την προϋπόθεση ότι το σώμα έχει προηγουμένως τοποθετηθεί σε ψυχρό χώρο αποθηκεύσεως εντός 12 ωρών μετά το θάνατο. Δεν αφαιρούνται οι αδένες από ταριχευμένα σώματα ή από ασθενείς που ήσαν εθισμένοι σε ναρκωτικά ή που πέθαναν από χρήση ναρκωτικών ή που, κατά το θάνατο, έπασχαν από ηπατίτιδα, μηνιγγίτιδα, πολλαπλή σκλήρυνση, εγκεφαλίτιδα ή γενική σήψη. Ευθύς μετά την αφαίρεση ο αδένας τοποθετείται σε πλαστικό δοχείο το οποίο αποθηκεύεται σε ψυκτικό θάλαμο (θερμοκρασία κάτω των -20 ο  C. Οι αδένες παραμένουν στην κατάψυξη ως ότου συγκεντρωθούν. Οι αδένες, ανά τετράμηνο, τοποθετούνται σε χωριστό πλαστικό σάκκο. Ο σάκκος αυτός συνοδεύεται με διπλότυπο πρακτικό παραδόσεως και παραλαβής των αδένων στο Κέντρο της Ιατρικής Σχολής. Στο πρακτικό αυτό αναγράφονται το όνομα του Νοσοκομείου, το όνομα του υπεύθυνου συλλέκτη (Παθολογοανατόμου) και ο αριθμός αδένων. Κατά την παραλαβή των αδένων το ένα αντίτυπο του πρακτικού υπογράφεται από τον υπεύθυνο του Κέντρου και επιστρέφεται στο Νοσοκομείο. Οι σάκκοι με τις υποφύσεις, κατά τη μεταφορά τοποθετούνται εντός θερμοδοχείων τα οποία έχουν, ως τη μέση, ξηρό πάγο. Στο Κέντρο συντηρήσεως οι σάκκοι με τις συλλογές υποφύσεων τοποθετούνται σε ψύξη κάτω των -20 ο  C. Τις τεχνικές προδιαγραφές συσκευασίας κατά την αφαίρεση, τη συλλογή και τη μεταφορά ορίζει το Κέντρο συντηρήσεως υποφύσεων και ισχύουν για όλα τα Νοσοκομεία. Σελ. 256,262(α) Τεύχος 1307 Σελ. 96 2.Η αφαίρεση υποφύσεως από πτώμα λογίζεται ως ειδική χειρουργική επέμβαση και συνεπώς αμείβεται κατά το ισχύον εκάστοτε τιμολόγιο συναφών ιατρικών πράξεων. 3.Οι αρχές και οι υπηρεσίες προς τις οποίες κοινοποιείται η παρούσα απόφαση παρακαλούνται να συμβάλλουν στην επιτυχία του επιδιωκομένου σκοπού. 